**V teku je razpis Evropske komisije za izbor strokovnjakov za ocenjevanje predlogov v okviru Instrumenta za povezovanje Evrope**

Evropska izvajalska agencija za podnebje, infrastrukturo in okolje (CINEA) išče izkušene strokovnjake za ocenjevanje predlogov projektov, predloženih v okviru razpisov na podlagi [Instrumenta za povezovanje Evrope (IPE)](https://cinea.ec.europa.eu/connecting-europe-facility/about-connecting-europe-facility_en).

Agencija išče zlasti strokovnjake z izkušnjami s področja **analize stroškov in koristi, ki se uporablja v prometnem ter energetskem sektorju**.Kljub temu pa k vpisu v podatkovno zbirko spodbuja in vabi tudi strokovnjake z drugih področij, povezanih z navedenima sektorjema (tj. prometni in energetski).

Strokovnjaki bodo s to priložnostjo pridobili:

* nove izkušnje, pridobljene pri agenciji EU, ki jih bodo lahko navedli v življenjepisu,
* večjo zaposljivost zaradi boljšega poznavanja programov financiranja EU,
* odlične priložnosti za mreženje z drugimi strokovnjaki in predstavniki institucij EU,
* pregled najnovejšega razvoja na področju večjih projektov, ki bodo oblikovali prihodnost Evrope,
* plačilo za priložnostno vrednotenje,
* prispevanje k ciljem in dosežkom EU.

Prijavite se tako, da se vpišete v [podatkovno zbirko strokovnjakov](https://ec.europa.eu/info/funding-tenders/opportunities/portal/screen/work-as-an-expert) Evropske komisije ter med svojimi strokovnimi znanji navedete analizo stroškov in koristi.

Prijave pričakujejo do konca januarja 2022.

Za več informacij uporabite spodnjo kodo QR:

 